PATVIRTINTA

Šalčininkų Jano Sniadeckio

gimnazijos direktoriaus

2019 m. rugsėjo 30 d.

įsakymu Nr. V-495

**ŠALČININKŲ JANO SNIADECKIO GIMNAZIJOS**

**NAUDOJIMOSI MOKINIŲ DRABUŽIŲ IR ASMENINIŲ DAIKTŲ LAIKYMO SPINTELĖMIS TAISYKLIŲ APRAŠAS**

**I SKYRIUS**

**BENDROSIOS NUOSTATOS**

1. Šalčininkų Jano Sniadeckio gimnazijos (toliau - Gimnazija) naudojimosi mokinių drabužių ir asmeninių daiktų laikymo spintelėmis (toliau - Spintelė) taisyklių aprašas nustato spintelių skyrimo tvarką, naudojimosi taisykles bei atsakomybę.
2. Mokinių drabužių ir asmeninių daiktų laikymo spintelėmis gali naudotis 1-GIV klasių mokiniai. Galimybė naudotis spintelėmis suteikiama tik mokymosi laikotarpiu (rugsėjo–birželio mėn.).
3. Spintelėmis mokiniai naudojasi trimis etapais: 1 – nuo 1 iki 4 klasės,

2 – nuo 5 iki 6 klasės,

3 – nuo 6 iki GIV klasės.

**II SKYRIUS**

**SPINTELIŲ SKYRIMO TVARKA**

1. Raktus nuo spintelių prieš mokslo metų pradžią gimnazijos direktoriaus pavaduotojas bendriesiems reikalams išduoda pasirašytinai klasių vadovams, klasių vadovai supažindina mokinius ir mokinių tėvus su mokinių drabužių ir asmeninių daiktų laikymo spintelių taisyklių aprašu.
2. Mokinys ir/ar jį atstovaujantis asmuo, naudojantis spintele, klasės vadovo supažindinamas su naudojimosi spintele taisyklėmis pasirašytinai.
3. Klasės vadovas parengia turinčių mokinių sąrašą su spintelių numeriukais (1 priedas) ir jo kopiją pateikia direktoriaus pavaduotojui bendriesiems reikalams kiekvienais mokslo metais iki rugsėjo 10 d., o patikslinimus per mokslo metus pagal poreikį.

**III SKYRIUS**

**NAUDOJIMOSI SPINTELĖMIS TAISYKLĖS**

1. Mokinių spintelės turi būti naudojamos pagal paskirtį. Naudodamiesi spintele mokiniai privalo:
	1. saugoti ir tausoti spinteles;
	2. laikyti jose tik mokymo priemones, sportinę aprangą, avalynę, striukes/paltus;
	3. drabužius kabinti tvarkingai, laikytis švaros;
	4. spinteles laikyti užrakintas;
	5. prie spintelių elgtis drausmingai, nesistumdyti, netrukdyti kitiems pasiimti/pasidėti daiktų ar pasikabinti drabužius;
	6. pastebėjus užrakto gedimą, informuoti klasės vadovą.
2. Draudžiama:
	1. laikyti nemokyklines priemones, sprogstamas medžiagas, maisto produktus, narkotines medžiagas;
	2. spardyti, daužyti ar kitaip gadinti spintelę, laužti jos užraktą. Spintelės viduje negalima piešti, klijuoti lipdukų ar kitaip išskirti nuosavybės teisę.
	3. keisti užraktą be gimnazijos direktoriaus pavaduotojo bendriesiems reikalams žinios;
	4. bandyti atrakinti ne savo spintelę;
	5. perduoti savo spintelę ar jos raktą kitam asmeniui.
3. Mokinys mokslo metų pabaigoje, sutvarkęs spintelę, raktą grąžina klasės vadovui
(palieka tuščią ir atrakintą spintelę), ar nutraukęs mokymosi sutartį per mokslo metus, sutvarkęs spintelę, privalo grąžinti spintelės raktą klasės vadovui, klasės vadovas išvykusių mokinių spintelės raktus atiduoda direktoriaus pavaduotojui bendriesiems reikalams.

**IV SKYRIUS**

**BAIGIAMOSIOS NUOSTATOS**

1. Gimnazija įsipareigoja suteikti mokiniui galimybę naudotis spintele.
2. Mokinys ir jį atstovaujantis asmuo (tėvai/globėjai/rūpintojai) asmeniškai atsako už paliktų daiktų saugumą, spintelės švarą ir tvarką.
3. Pametus raktą, už naujo rakto gamybą ir apmokėjimą atsako mokinio tėvai/globėjai/rūpintojai. Jei atsiranda poreikis keisti spyną, naujai nupirktą spyną mokinio tėvai turi perduoti klasės vadovui, o klasės vadovas informuoja gimnazijos direktoriaus pavaduotoją bendriesiems reikalams, kuris pasirūpina spynos pakeitimu.
4. Mokinys, sugadinęs spintelę, atlygina padarytus nuostolius.
5. Už spintelėje paliktus brangius, su ugdymosi procesu nesusijusius daiktus (mobiliuosius telefonus, filmavimo kameras, fotoaparatus ir šių daiktų kroviklius, pinigus, aukso, sidabro ir kitus papuošalus ir t.t.), gimnazija neatsako.
6. Gimnazijos administracija pasilieka teisę kartu su mokiniu, besinaudojančiu spintele, ir/ar jo klasės vadovu ir/ar tėvais/globėjais, rūpintojais (esant būtinybei, policijos pareigūnams), tikrinti jos turinį, tvarką ir švarą.
7. Patikrinimo metu spintelėje radus daiktų, nesusijusių su ugdymosi veikla, ar kelis kartus iš eilės radus netvarkingą, nešvarią spintelę, mokinio tėvai/globėjai/rūpintojai gauna raštišką įspėjimą dėl netinkamo spintelės eksploatavimo.
8. Aprašo taisyklės gali kisti pagal poreikius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**\_\_\_\_\_kl. mokinių RŪBŲ IR asmeninių daiktų laikymo spintelių sąrašas 20\_\_\_\_\_-20\_\_\_\_\_ m. m.**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Moksleivio vardas, pavardė | Spintelės Nr. | Spynos Nr. | Rakto išdavimo ir supažindinimo su spintelės naudojimo taisyklėmis data | Moksleivio ar jį atstovaujančio asmens parašas | Rakto grąžinimo data | Moksleivio ar jį atstovaujančio asmens parašas |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

 Klasės vadovas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (Vardas, pavardė)